CELEX: 62008CB0062
Language: et
Date: 2009-02-19 00:00:00
Title: Kohtuasi C-62/08: Euroopa Kohtu (teine koda) 19. veebruari 2009 . aasta määrus (Hof van Cassatie van België (Belgia) eelotsusetaotlus) — UDV North America Inc versus Brandtraders NV (Kodukorra artikli 104 lõike 3 teine lõik — Ühenduse kaubamärk — Määrus (EÜ) nr 40/94 — Artikli 9 lõike 1 punkt a ja lõike 2 punkt d — Registreeritud kaubamärgi omaniku õigus takistada kolmandal isikul kasutamast kaubamärgiga identset tähist — Mõiste kasutamine — Kaubamärgiga identse tähise kasutamine kaubandusagendi poolt oma ametlikes dokumentides — Oma nime all, kuid müüja kulul tegutsev agent)

16.5.2009   
            
            
               ET
            
            
               Euroopa Liidu Teataja
            
            
               C 113/16
            
         Euroopa Kohtu (teine koda) 19. veebruari 2009. aasta määrus (Hof van Cassatie van België (Belgia) eelotsusetaotlus) — UDV North America Inc versus Brandtraders NV
   (Kohtuasi C-62/08) (1)
   
   (Kodukorra artikli 104 lõike 3 teine lõik - Ühenduse kaubamärk - Määrus (EÜ) nr 40/94 - Artikli 9 lõike 1 punkt a ja lõike 2 punkt d - Registreeritud kaubamärgi omaniku õigus takistada kolmandal isikul kasutamast kaubamärgiga identset tähist - Mõiste „kasutamine” - Kaubamärgiga identse tähise kasutamine kaubandusagendi poolt oma ametlikes dokumentides - Oma nime all, kuid müüja kulul tegutsev agent)
   2009/C 113/31
   Kohtumenetluse keel: hollandi
   
      Eelotsusetaotluse esitanud kohus
   
   Hof van Cassatie van België
   
      Põhikohtuasja pooled
   
   
      Hageja: UDV North America Inc
   
      Kostja: Brandtraders NV
   
      Kohtuasja ese
   
   Eelotsusetaotlus — Hof van Cassatie van België — Nõukogu 20. detsembri 1993. aasta määruse (EÜ) nr 40/94 ühenduse kaubamärgi kohta (EÜT L 11, lk 1; ELT eriväljaanne 17/01, lk 146) artikli 9 lõike 1 ja lõike 2 punkti d tõlgendamine — Kaubamärgi omaniku õigus takistada kolmandal isikul kaubamärki kasutamast — Mõiste „kaubamärgi kasutamine”
   
      Resolutiivosa
   
   Mõiste „kasutamine” nõukogu 20. detsembri 1993. aasta määruse (EÜ) nr 40/94 ühenduse kaubamärgi kohta artikli 9 lõike 1 punkti a ja lõike 2 punkti d mõttes hõlmab niisugust olukorda nagu põhikohtuasjas käsitletu, kus kaubandusagent, kes tegutseb oma nimel, kuid müüja kulul, ega ole seega lepingupool tema poolt müüdavate kaupade müügitehingus, kasutab oma ametlikes dokumentides tähist, mis on identne niisuguse ühenduse kaubamärgiga, mis on registreeritud kõnesolevate kaupade või teenustega identsete kaupade või teenuste osas.
   
      (1)  ELT C 107, 26.4.2008.